Svinedrengen varm moskusdyne med 90 % nye hvide europæiske moskusdun. Denne lækre dundyne er særdeles velegnet til husstøvallergikere.\nFyldmængde 840 g\nProduceret i Danmark af Ringsted Dun.\nSvinedrengen er en dyne fyldt med luftige moskusdun med edderdunslignende egenskaber, dvs. at dunene har den egenskab at de griber ind i hinanden og hænger sammen.\nVår i 100% bomuldssatin meed bokskant, som fordeler dunene helt ud til kanten, og er vævet i en blød og dejlig bomuldssatin, med en speciel soft finish.\nSvinedrengen dundyne er Nomite certificeret, hvilket vil sige at den også er særdeles egnet til husstøvallergikere, den er Øko-Tex certificeret i produktklasse 1, dvs. efter de laveste grænseværdier for indholdet af bla. formaldehyd, tungmetaller og pesticider, den er Downafresh certificeret, hvilket er din garanti for at dyrevelfærd og etik er overholdt.\nBesøg din lokale Møblér-butik og mærk denne skønne Svinedrengen varm moskusdyne. Vores personale står klar med gode råd og vejledning, så du finder den helt rigtige dyne for dig.\nDesign din Svinedrengen varm moskusdyne


Apartment on Khimshiashvili 43 i Batumi til Bedste Pris-garanti | Agoda.com\nMere om Apartment on Khimshiashvili 43\nApartment on Khimshiashvili 43 er indrettet til både ferie- og forretningsrejsende og ligger idéelt i Batumi; én af byens mest populære beliggenheder. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nAtmosfæren på Apartment on Khimshiashvili 43 afspejles på hvert eneste værelse. fjernsyn, siddeområde, strygefaciliteter er blot nogle af de faciliteter der kan findes på ejendommen. Desuden sikrer hotellets væld af fritidstilbud, at du har rigeligt at foretage dig under dit ophold. Uanset hvilket formål du har med din rejse til Batumi, så er Apartment on Khimshiashvili 43 det perfekte sted til en spændende rejse.


Dansk Metal: TDC fyrer 500 og forgylder aktionærerne | Version2\nDansk Metal: TDC fyrer 500 og forgylder aktionærerne\nTDC planlægger at nedlægge 500 fuldtidsstillinger i 2012. Det bliver skarpt kritiseret af fagforeningen Dansk Metal, fordi TDC samtidig udbetaler et milliardudbytte til aktionærerne.\nJesper Stein Sandal@jespersandal Tirsdag, 20. december 2011 - 9:09 14\nTDC vil fyre medarbejdere svarende til mindst 500 fuldtidsstillinger i 2012. Det oplyser fagforeningen Dansk Metal, som organiserer en stor del af medarbejderne i TDC.\nDe 500 stillinger, som ifølge Dansk Metal skal nedlægges, er kun inden for de fagområder, som Dansk Metal dækker. Der kan altså være tale om endnu flere medarbejdere, når andre fagområder tælles med.\nTDC oplyser ifølge Dansk Metal, at fyringerne sker, fordi selskabet modtaler færre kald, færre fejl, og at selskabet foretager organisationsændringer og effektiviserer arbejdsgangene.\nFagforeningen kritiserer de planlagte fyringer, fordi TDC fortsat anvender vikarer og entreprenører inden for visse områder, men den største kritik er af den økonomiske baggrund for fyringerne.\nDansk Metals teleafdelinger er nemlig utilfredse med, at TDC planlægger massefyringer samtidig med, at teleselskabet i august udbetalte et udbytte til aktionærerne på 1,8 milliarder kroner.\nMikkel Høgh Tirsdag, 20. december 2011 - 10:41\nTror der er noget grundlæggende Dansk Metal ikke har forstået…\nSom f.eks at det grundlæggende formål med et aktieselskab er at skabe størst muligt udbytte for aktionærerne, og derfor kun beskæftige det antal mennesker man har brug for til at løfte sine opgaver. Uanset at TDC har været statsejet, så synes jeg at det er lige groft nok at forlange at de skal agere beskæftigelsesprojekt for Dansk Metals medlemmer…\nAndreas Kærgård Tirsdag, 20. december 2011 - 11:14\nSamfundssind og moral\nJeg er ganske enig i, at selvfølgelig skal danske virksomheder ikke være beskæftigelsesprojekter. Men jeg synes også ofte jeg mangler virksomhederne engagement i, at vi kommer ud af den krise, hvor vi alle må bidrage. Og hvordan kan virksomhederne så bidrage:\nved at involvere overskydende medarbejdere i situationen, gøre dem medansvarlig og give dem ansvaret for gennem f.eks. innovative tiltag at bidrage til fremtidig vækst\nved at vise samme samfundssind som Danfoss og Lego har været så kendt for. Toppen skal ikke forgyldes mens medarbejderne og samfundet omkring dem lider/kæmper.\nat tage lidt sund fornuft med i hele vurderingen\nMikkel Høgh Tirsdag, 20. december 2011 - 11:34\nRe: Samfundssind og moral\ninnovative tiltag at bidrage til fremtidig vækst\njeg må indrømme at jeg har lidt svært ved at forestille mig hvordan det skulle lade sig gøre inden for en koncern som TDC. De kunne selvfølgelig antage deres overskydende teknikere som telefonsælgere, men jeg ved ikke om teknikerne ville synes dét var en god idé :)\nsamfundssind som Danfoss og Lego har været så kendt for\nJeg tror den forskel du ser her, er at begge de nævnte virksomheder er helt eller delvist familieejede. Aktionærerne har således en personlig interesse i virksomheden. Hvis ellers aktionærerne er enige, kan de uden problemer vælge at lade penge stå i virksomheden eller bruge dem til velgørende formål.\nDet er derimod ikke en mulighed for EQT og ATP. De er begge investeringsfonde med det ene formål at skaffe det størst mulige afkast til dem der har investeret i dem. De kan ikke lade penge ligge på bordet uden at svigte deres ansvar over for deres investorer.\nMichael Peters Tirsdag, 20. december 2011 - 12:30\nVi glemmer en ting\nMan skal ikke glemme, at ejerkredsen af TDC, ønsker at sælge TDC med stor fortjeneste. Man forsøger derfor på alle måder at optimerer indtjeningen uanset, om det så går ud over fastansatte, der opsiges, mens der anvendes en stor del vikarer. Vikarer er som hos det offentlige, der anvender samme metode, en anden kasse og en god måde at skjule omkostninger der reelt er, men som kan konteres som projektudgifter.\nMartin Kofoed Tirsdag, 20. december 2011 - 12:51\nRe: Tror der er noget Dansk Metal ikke har forstået…\nUanset at TDC har været statsejet, så synes jeg at det er lige groft nok at forlange at de skal agere beskæftigelsesprojekt for Dansk Metals medlemmer…\nLæg dertil, at Dansk Metal aldrig selv er gået af vejen for at forgylde sig selv og sine medlemmer på bekostning af TDC's lønsomhed. Man kan jo ikke kræve 5% lønstigning hvert år og forvente at dette automatisk giver tilsvarende øget produktivitet.\nAndreas Kærgård Tirsdag, 20. december 2011 - 14:06\nJeg kan godt følge din point. Derfor er det formentlig helt nødvendigt, at finde en anden finansieringsform end liberalismens ensidige satning på overskud her og nu. Eller er det ikke alene vore industriarbejdsoladser, der er væk om 5 år men også alle vore know-how virksomheder. Men heldigvis har vi så kystlinjen og ferielandet tilbage. Det kan trods alt ikke flyttes.\nMikkel Høgh Tirsdag, 20. december 2011 - 15:48\nnødvendigt, at finde en anden finansieringsform end liberalismens ensidige satning på overskud her og nu. Eller er det ikke alene vore industriarbejdsoladser, der er væk om 5 år men også alle vore know-how virksomheder\nNu springer du vist i teksten – at TDC afskediger overflødige medarbejdere har ikke rigtig noget med udflytning af vidensarbejde at gøre. TDCs teknikere er dybest set bare glorificerede elektrikere – en håndværksuddannelse.\nOg med mindre du mener at strækmarch og planøkonomi er det eneste rigtige, så har jeg lidt svært ved at se hvor du vil hen med din snak om andre finansieringsformer…\nAndreas Kærgård Tirsdag, 20. december 2011 - 16:40\nJeg ser tydelig sammenhæng til videnarbejdspladser ved, at det både i disse virksomheder og i TDC er kapitalfondenes ensidigt kortsigtede økonomiske interesser, der er afgørende for medarbejdernes skæbne. Jeg ser samtidig en stor risiko for at moral og ansvar i forhold til fællesskabet ikke længere er in, og at innovation bliver noget vi bare snakker om, men ingen vil investere i, for der er ingen fokus på langsigtede gevinster.\nFinn Christensen Tirsdag, 20. december 2011 - 17:59\nSom f.eks at det grundlæggende formål med et aktieselskab er at skabe størst muligt udbytte for aktionærerne,....\n"Udbytte udloddes med DKK 2,18 pr. aktie á nominelt DKK 1, i alt DKK 1.781m eksklusive udbytte på egne aktier. Udbetaling af udbytte finder sted den 10. august 2011. " http://investor.tdc.dk/releases.cfm?Year=2011\nKursen for en aktie er pt. ~45 kr. og udbyttet er på ~816.970 aktier (ATP, medarbejderaktier m.fl.).\nBirger Nielsen Onsdag, 21. december 2011 - 7:18\nKan man fjerne stillinger i en uendelighed og blive ved med at levere den samme (gode eller dårlige) kvalitet som hidtil?\nSkulle man ikke spørge til, om det var mere relevant at sætte priserne ned for forbrugerne, fordi der bliver leveret et ringere produkt som følge af personalebesparelserne?\nNils Bøjden Onsdag, 21. december 2011 - 10:02\nNej. Men man kan formindske medarbejderantallet når man foretager teknologiskifter, forbedring af de interne processer osv. Bla. derfor indgik Metal af flere omgange en aftale med TDC om at antallet af medarbejdere skulle reduceres over flere omgang med 750 om året. I flere på hinanden følgende år. Problemet er her tilsyneladende af Metal efterhånden fuldstændigt er ved at have udspillet sin rolle som fagforening hos TDC, og at det først er ved at være gået op for dem nu.\nOg så må man give Mikkel Høgh ret. Ethvert privat firmas rolle er at maksimere sin profit. Hvordan firmaet gør dette skal vi andre ikke blande os i så længe firmaet overholder de spilleregler der ellers er i samfundet (arbejdsmiljølov, overenskomster, aktieselskabsloven osv)\nFinn Christensen Onsdag, 21. december 2011 - 14:32\nUsædvanligt ifm. forretninger/virksomheder, da deres formål ikke er socialhjælp.\nMere mærkeligt er dem, der faktisk har socialhjælp som erhverv. Hvornår nedsætter staten eller din kommune din skat + afgifter + bidrag + gebyr mm. ved personalebesparelser eller ringere service.... aldrig, da vi endnu har første eller anden pladsen i skattetryk. Og de personager sætter du trofast kryds ved mindst hvert 4. år, fordi du tror på valgflæsk :)\nBirger Nielsen Onsdag, 21. december 2011 - 15:57\nHvad har det med socialhjælp at gøre?\nHvis et produkt skifter karaktér pga ændringer fra leverandøren, kan det da være ganske rimeligt, at prisen justeres. Også nedad. De er hurtige nok til at sætte prisen op, hvis de mener at have forbedret produktet.\nNiels Elgaard Larsen Onsdag, 25. januar 2012 - 6:40\nTDC tjener ikke penge på at være rimelige.\nDet er deres kunder som bestemmer prisen på produktet. Og åbenbart er de villige til at betale TDC's priser.


D-vitamin sænker blodtrykket og risikoen for hjerte-karsygdom\nOctober 23, 2013 July 10, 2015 806 Views\nNy forskning bekræfter den længerevarende mistanke, at et lavt D-vitaminniveau kan forårsage forhøjet blodtryk og øge risikoen for hjerteanfald og herunder slagtilfælde. For hver 10% forøgelse af blodets D-vitaminindhold faldt risikoen for blodtryksforhøjelse med 8,1%.\nTidligere observationsundersøgelser har tydet på, at der fandtes en sådan sammenhæng mellem D-vitaminniveauet og hjerte-karsygdom, men korrelation er ikke kausalitet. Med andre ord. At de to fænomener eksisterer samtidig beviser ikke, at D-vitaminmangel er årsagen. Derudover har kontrollerede lodtrækningsforsøg givet uklare resultater. Der har derfor været behov for en meget stor undersøgelse, der kunne fjerne tvivlen og bevise sammenhængen, hvis den var reel, og det er nu sket.\nDen nye undersøgelse er den hidtil største af D-vitamins indflydelse på blodtrykket. Undersøgelsen blev iværksat af Dr. Vimal Karani fra University College i London og hans kolleger. Forskerne fandt frem til deres konklusioner ved at bearbejde data fra 35 undersøgelser med mere end 155.000 personer fra forskellige centre i Europa og Nordamerika.\nForskerholdet anvendte genetiske variationer – kendt som enkelt-nukleotid-polymorfi eller SNP – som mål for individets D-vitamin-status med henblik på at teste for en årsagssammenhæng med blodtryk og forhøjet blodtryk.\nForskerne er meget sikre på deres resultater og har besluttet sig for at undersøge flere årsagssammenhænge mellem D-vitaminniveauet og faktorer som kolesterol, sukkerstofskiftet samt C-reaktivt protein, et stof i blodet der benyttes som mål for graden infektion.\nEuropean Society of Human Genetics,”Genetic research clarifies link between hypertension and Vitamin D deficiency” Press release (June 2013).\n← Previous Banebrydende hjerteforskning ryddede BTs forside\nNext → Magnesium gavner bredt\nJune 12, 2019 November 11, 2021\nFå hår som Trump\nOctober 5, 2017 January 31, 2018\nTips til træning af hjernefiler\nDecember 13, 2018 September 22, 2020


Totalt tumpede nybegynder spørgsmål - Side 2 - Smykke Design Forum\nIndlæg af Rav » fredag, 12. november 2010 03:49\nHold op i er bare dejlige, mange gange tak for svar, link og billeder alle.\nVase mange gange tak for dit fine tilbud - men lige nu er jeg så hug på at komme igang så jeg køre i den lokale smykke butik imorgen og ser hvad de har. Jeg vil så købe "lidt" af hvert men det er nok sterlingsølv jeg går efter.\nIndlæg af BlueRaven » fredag, 12. november 2010 04:04\nvase skrev: uha jeg vidste bare at dropbox blev nævnt. GGGGGG\nJeg bruger heller ikke kabel, for det er meget hurtigere bare at poppe kortet ud,\nog smække det i kortlæseren. Den er jo allerede koblet til computeren.\nOg ja! - GGG\nDropBox, DropBox, DropBox - den kan da ikke nævnes for tit, for det bliver ikke meget lettere med billeder\nIndlæg af malenehnielsen » lørdag, 13. november 2010 11:16\nDa jeg begyndte med smykke-pilleriet havde jeg stor glæde af youtube og Nordicbeads "tips og teknikker"-side: http://shop.nordicbeads.com/shop/cms-47.html\nDen giver svar på mange af de ting man undre sig over i starten (Jeg opdager lige at den også har en beskrivelse af "glide-knuden".Den bliver da der af og til spurgt efter gør der ikke?)\nGod weekend til jer alle (pssst for mit vedkommende vare den lige til tirsdag morgen )\nIndlæg af Rav » lørdag, 13. november 2010 14:33\nTak for link Malene det var en super god side med rigtige gode "sådan gør du" tekst og billeder.\nYoutube har jeg brugt en del her de sidst par dage til at øve mig i at lave øjer og sådan. På et tidspunkt bliver det nok godt men jeg ved allerede nu at det her smykke halløj er noget jeg virkelig finder sjovt og spænende.\nIndlæg af malenehnielsen » lørdag, 13. november 2010 18:38\nRav skrev: Tak for link Malene det var en super god side med rigtige gode "sådan gør du" tekst og billeder.\nDet var skam så lidt.... Det er en side jeg har brugt rigtig meget i starten så den var lige en anbefaling værd.\nMed hensyn til øjer og alt det andet så går der ikke ret længe før du sidder og griner over dit første imponerende øje og glæder dig over de fine viklinger du pludselig kan lave - så god arbejdslyst. Jeg glæder mig til at se kreationerne\nIndlæg af vase » søndag, 14. november 2010 04:14\nRav skrev: Hold op i er bare dejlige, mange gange tak for svar, link og billeder alle.\nHelt ok;-) Fedt nok at du har adgang til en perlebutik. Håber at du finder/har fundet en masse fede sager:-)\nIndlæg af Rav » søndag, 14. november 2010 15:37\nvase skrev: Helt ok;-) Fedt nok at du har adgang til en perlebutik. Håber at du finder/har fundet en masse fede sager:-)\nDet er desværre ikke en perlebutik men en hobbybutik med en smykke afdeling - men lidt har de da.\nJeg kom ikke selv afsted men sendte min genbo som købte noget tråd, nogle perlestave, nogle perleskåle og noget værktøj. De perler jeg var ude efter havde de ikke så jeg skal ud på nettet. Har også ønsket mig en del i julegave.\nJeg har så øvet mig i at lave loop og vikle og brugt nogle glasperler som min genbos datter havde. Datteren var helt vild med det jeg lavede så hun stak af med det.\nEt helt nyt spørgsmål: var inde på en side og kigge ferskvandsperler og der stod "Store, ovale ferskvandsperler, glatte med enkelte ''ringe''". Hvad betyder med enkelte ringe???\nIndlæg af Mazy » søndag, 14. november 2010 20:20\nJeg tror de mener den slags ringe som du kan se på disse perler, her er de ret tydelige:\nIndlæg af Rav » søndag, 14. november 2010 22:06\nMazy skrev: Jeg tror de mener den slags ringe som du kan se på disse perler, her er de ret tydelige:\nOkay Macy det kan jeg da godt se. Det er ikke til at se på det billed af de perler jeg mener men billedet er heller ikke nær så meget forstørret. Mange gange tak.\nIndlæg af Mazy » søndag, 14. november 2010 22:39\nNÅr de skriver som de gør så vil jeg heller ikke regne med at ringene er så udprægede som på mit billede, og heller ikke at de er at finde på alle perlerne, så det er jo ikke sikkert der er ret meget at se på de perler du henviser til\nOg selv tak, så fik jeg jo endelig prøvet det der 'DropBox' som Blue Raven har snakket så meget om\nIndlæg af BlueRaven » søndag, 14. november 2010 23:09\nMazy skrev: så fik jeg jo endelig prøvet det der 'DropBox' som Blue Raven har snakket så meget om\nOg det var nemt, ikke?\nIndlæg af Mazy » mandag, 15. november 2010 00:06\nJo, men havde sikkert været lettere hvis jeg liiiige havde gidet læse anvisningerne, eller det du har skrevet om det, inden jeg forsøgte at lægge billeder ind her\n...men som sædvanlig så var det efter devisen, hvis ALT andet fejler så kan man jo kigge i brugsanvisningen\nIndlæg af vase » mandag, 15. november 2010 00:56\nhahaha! En dropbox til Mazy. 1-0 til Raven:-)\nRav: nå øøv at det ikke er en herrefed butik du har lige i nærheden. Men fedt at din nabo da kan købe det for dig! Laver hun også perleting/smykker???\nIndlæg af BlueRaven » mandag, 15. november 2010 02:58\nMazy skrev: ...men som sædvanlig så var det efter devisen, hvis ALT andet fejler så kan man jo kigge i brugsanvisningen\nPudsigt, sådan foregår det også altid her...\nIndlæg af Rav » mandag, 15. november 2010 13:32\nvase skrev: hahaha! En dropbox til Mazy. 1-0 til Raven:-)\nNej hun laver ikke selv smykker. Men både min hende og hendes datter håber på at jeg gider lave smykker til dem hvis jeg finder det interesant. Så det er lige før de er lige så interesseret i at kigge sten, perle og andet godt på nettet.


Cherry Glazerr: Stuffed & Ready - Undertoner\nStuffed & Ready er reelt set Cherry Glazerrs fjerde fuldlængde album. Med to udgivelser på det amerikanske kassettelabel Burger Records rykkede de i 2017 op i et lidt højere branchemæssigt luftlag, da de udgav på Secretly Canadian. Selskabet lægger også label til denne lille ny. Gruppen er en trio bestående af Tabor Allen på trommer, Devin O´Brian på bas og Clementine Creevy på guitar og vokal. Sidstnævnte rolle i helheden hersker der ingen tvivl om, at jeg finder mest bemærkelsesværdig, uden at skulle degradere de herrer i rytmesektionen. For Creevy kæler uhæmmet med lytteren i hendes ret så spinkle lillepigestemme, der uden nogensinde at knække, leverer en popsentimentalitet, der rummer stor energi.\nI bedste surfer og bubblegum stil er det korte drevne og energiske numre, der hersker på Stuffed & Ready. Startskuddet er nummeret ”Ohio”, hvor Creevy starter med at have glemt at tænde for sin forstærker. Det bliver der rodet bod på, og efterfølgende rammes man af et guitarriff, der vækker minder til en lettere poppunket stil fra sluthalvfemserne. Det fortsætter ikke i samme trættende svulstighed, som i førnævnte genres storhedstid, men blødes op af temposkift, der tager sig tid.\nTekstuniverset bliver for alvor bragt i spil som en alternativ spiller i hele herligheden, da nummeret ”Daddi” lyder ud af højtalerne. Mens nummeret bygges op af, hvad der mest af alt lyder som en trommemaskine og en guitar, der er kørt gennem en synthesizer, synges der »Who should I fuck, daddi?«. Hele nummeret kredser om en frigørelse mellem en far og en datter. Creevy synger kraftfuldt konstaterende »don’t hold my hand.«, alt i mens der skrues op for fuzzen på guitaren.\n”Wasted Nun” byder ligeledes på parløbet mellem den kraftfulde kvindestemme og den enkle men fuzzede guitar. Trommerne hamrer trofast med i forløbet, uden at der bliver tilført for mange svinkeærinder i form af fills. Simpelt er det, de holder sig til, hvilket sætter en stor streg under den poppunkede arvefølge. Sammen kategori af genkendelighed har numre som ”Juicy Socks” og ”Stupid Fish”. Der levnes dog plads til at trække tempoet ned i disse to numre, hvilket giver lidt luft og dynamik i guitarens rolle. Med lyriske guldklumper som »hairy people trying not to die«, spædes helheden muntert op.\nI et mere nuanceret og dog mere spinkelt regi, genlyder numre som ”Thats Not My Real Life”, ”Self Explained”,”Distressor” og ”Isolation” som Blondie mikset med Ty Segall. Guitaren får lov at lyde mere munter og twangy og giver den der helt særlige klingende Fenderlyd. Ind i dette forløb mellem melodi og vokal, flettes syntheffekter ind i afmålte doser. Det overvælder ikke lytteren, men komplimenterer guitarens og den lyse vokals førerposition. Bassen er ikke særlig langt fremme i mikset, og trommerne er lige ud af landevejen. Her kunne man godt ønske sig lidt mere pondus, men så skulle den tilstræbte lyse lyd også nedtones.\nKærkomment trækker tredjesidste nummer ”Pieces” tempoet ned. Her er guitaren skruet ned og trommernes hviskende effekter får lov at drive frem sammen med en meget lys vokal. Denne fremhæves yderligere ved hjælp af simpel og lys synth. Det slentrer herligt afsted, og krydres til sidst med lidt underspillet percussion, der dog igen ligger ret lavt i mixet.\n10 skud i den energiske og kærlige stemning som Cherry Glazerr leverer, er lige tilpas. Numrene er heldigvis ikke længere end, at de kan bære den lettere naive og lyse stemning, der fremføres. Derudover er bandet heller ikke forfaldet til at overfylde pladen med alt for mange ligegyldige numre. Man skal som lytter lige over nogle bump på den poppunkede vej. Havde det været endnu mere udpræget, havde det ganske enkelt været for letbenet. Grunden til at det langt hen ad vejen fungerer, er udelukkende Clementine Creevy’s lyse lillepigestemme, der vel at mærke er under fuld kontrol, samt samspillet med den til tider twangy guitar og spinkle synth. Det trækker tingene ned på jorden, når de er ved at løfte sig op i alt for svulstige luftlag. Stuffed & Ready er en fin lille plade, der sagtens kan få mange til at nynne medlevende og ubekymret med.\nalt.indie alternativ indie/rock alternativ indiepop poppunk\nMusikalske slægtninge: Ty Segall, Blondie,


Queen's Jelly - prøve\nBeskyttende gél med Gelé Royal\nVandfri koncentreret gél-serum. Lægger et beskyttende lag ovenpå huden, som holder på fugt, mindsker irritationer og gør huden glat og smidig. Velegnet til at beskytte mod kulde eller særligt udsat eller sart hud.\nUdglatter også hudens fine linjer og forebygger nye. Høj koncentration af aktive ingredienser, heriblandt bidronninge-gelé (også kaldet Gelé Royal eller biodronningeføde) og Retinol.\nEgnet til situationer, hvor huden er særlig udsat. For eksempel på skituren for at beskytte mod kulde i ansigtet, før badning - eller i forbindelse med forkølelse, for forebygge rød og øm næse.\nca 2 ml\nQueens Jelly påføres i et tyndt lag på områder på de områder, som man ønsker at beskytte - hvis de fx er udsat for frost.\nEgner sig også til at udglade rynker, tør hud m.v.\nMan behøver kun bruge små mængder ad gangen og gélen er derfor meget økonomisk i brug.\nGeléen kan føles lidt fedtet - næsten karamel-agtig - i starten, men den danner hurtigt et udglattende lag, som ikke fedter. Det beskyttende lag bevares i lang tid - og forsvinder ikke ved almindelig vask.\nHvis den benyttes sammen med creme, skal cremen smøres under Queens Jelly.\nVelegnet til læber og øjenomgivelserne.\nQueens Jelly er også velegnet til til situationer, hvor huden er særlig udsat - for eksempel i forbindelse med forkølelse, for at mindske risikoen for rød og øm næse.\nVed særlig sart og ødelagt hud kan salven Myrrha Skin Balsam være et relevant alternativ. Den lægger også et beskyttende lag ovenpå huden - men har herudover en helende og beroligende virkning.\nBidronningegelé, retinol (vitamin A), hvedekimolie, panthenol (vitamin B5), vitamin E, azulen.\nBidronninge-gelé / Gelée Royal (på engelsk Royal Jelly) er en betegnelse for den føde, som arbejder-bierne fodrer de små bi-larver med i et bistade. Den er meget næringsrig, og når en bidronning skal udvikles, får den udvalgte larve særligt rigelige mængder af Gelé Royal, som får den til at udvikle sig til at blive en kønsmoden bidronning - heraf tilnavnet bidronningeføde. Gelé Royal har i årtusinder været kendt for sine særlige egenskaber for blandt andet huden. Gelé Royal benyttes også indenfor visse typer helsekost, hvor den ofte indtages i form af kapsler el. lign.\nCyclopentasiloxane, Dimethiconol, Isopropyl Myristate, Glycine Soja Oil, Panthenol, Bisabolol, Royal jelly extract, Safflower, Linoleic Acid, Wheat germ oil , Tocopheryl acetate, Retinyl palmitate, Guaiazulene, Fragrance, Butylphenyl Methylpropional, Hydroxyisohexyl 3 –cyclohexene, Carboxaldehyde\nMyrrha - prøve\nMyrrha Skin Balsam 100ml


Sundhedsjobs.dk - Overlæge i Kirurgi\nJobbet "Overlæge i Kirurgi" er udløbet\nVi søger en overlæge med brede kirurgiske kompetencer, som samtidig har en profil inden for det øvre kirurgiske område.\nEr aktuelt inde i en rivende udvikling, hvor vi med udgangspunkt i patienten sørger for gode patientforløb for den enkelte patient. Vi er langt med udvikling og implementering af den patientansvarlige læge. Vi har 43 senge i vore sengeafsnit, et stort endoskopiafsnit med mere end 8000 skopier om året, heraf ca. 250 ERCP´er. Der er stor ambulant aktivitet med mere end 6000 årlige besøg. Der er stor operativ aktivitet i et godt og tillidsfuldt samarbejde med operations- og anæstesi afdelingen. Afdelingen udfører bl.a. ca. 250 kolo-rektale indgreb, ca. 400 ingvinale hernier, ca. 200 ventrale hernier og ca. 350 galdeoperationer om året. Derudover akutkirurgi i betydeligt omfang. En del af vore operationer udføres på operationsrobot. Der er et dygtigt, motiveret og positivt personale i afdelingen, hvor vi har gode personlige relationer til hinanden.\nAfdelingen deltager i studenterundervisningen på flere forskellige niveauer samt i den postgraduate videreuddannelse for KBU læger, almen medicinske og gynækologiske uddannelseslæger samt kirurger.\nDu er speciallæge i kirurgi og/eller kirurgisk gastroenterologi med solid erfaring inden for akut kirurgi. Du må gerne have forskningserfaring. Du skal have lyst til at lære fra dig til dine kolleger fra alle faggrupper. Det er vigtigt, at du har stor faglig stolthed og – indsigt. Du har allerede 4-5 års erfaring som overlæge i Danmark og/eller Skandinavien. Vore ambitioner for kirurgien er høje – det forventer vi også dine ambitioner er. Du vil blive tilknyttet afdelingens øvre sektion.\nLedende overlæge Per Helligsø, telefonnummer 79 97 35 10, e-mail: per.helligso@rsyd.dk\nLedende oversygeplejerske Annette Holm Lauridsen, mobil 30 43 21 40, e-mail: annette.h.lauridsen@rsyd.dk\nLøn- og ansættelsesvilkår aftales i forbindelse med ansættelsen og sker jf. overenskomst for overlæger.\nVi foretrækker at modtage din ansøgning elektronisk, og du bedes derfor søge via nedenstående link og medsende ansøgning, CV og evt. andre relevante bilag. Ansøgningsfristen er fredag den 5. januar 2018, ansættelsessamtaler forventes afholdt i uge 2.\nVi kontakter dig i ansættelsesprocessen på den e-mail adresse, du opgiver.


Er du i tvivl om lån? | Roadlife\nEr du typen der tit er på farten og sjælent har tid til de økonomiske dele af hverdagen? eller er du på roadtrip med familien og mangler lidt ekstra lommepenge? Så er der rig mulighed for at du kan tage et lån i bilen, toget eller bussen. Der er efterhånden kommet mange muligheder for dig som låntager og her i indlægget vil du kunne læse mere om hvordan du kan få lidt fri rum i økonomien selvom du har travlt.\nDen teknologiske udvikling kommer dig til gavn\nDet er efterhånden blevet unormalt ikke at have enten sin mobil eller tablet med når man forlader huset om morgnen. I takt med at det er blevet normalt at have sine mobile enheder med sig, har låneudgiverne også gjort det nemmere for dig at få lidt ekstra penge på lommen.\nHar du internet på farten er der mange muligheder, du kan med internettet let tage lån på de forskellige lånegiveres websider. Er du i et område hvor internettet ikke dækker, kan du til hver en tid tage et SMS lån, der ikke kræver at du har adgang til internettet men blot din mobil telefon.\nDer er de samme låne krav som der er ved et normalt forbrugslån og sikkerheden er lige så høj som hvis du tog et forbrugslån på normalvis. Du skal derfor ikke føle dig usikker ved at tage et lån over din mobil eller tablet.\nØnsker du at tage et hurtigt lån, kan du altid gøre dette på Lånpengesmart.dk.\nEr du i tvivl om du mange forskellige typer forbrugslån?\nForbrugslån er den overordnet betegnelse for flere forskellige lån hvor lånebeløbet er småt eller mellem stort og hvor låne perioden er kort. Herunder ligger en masse andre betegnelser og typer af lån. Eksempelvis findes der kviklån som er en låneform hvor du fra dag til dag eller i tilfælde endnu hurtigere kan låne et mindre beløb penge i en kort periode. Dette lån er ligeledes kendt under navnet et hurtiglån, det er præcis samme præncipper, blot et andet navn.\nDer er ligeledes mikro- og minilån som er en lånetype der referere til det meget lille lånebeløb. I teorien bruges dette lån til mindre udgifter i hverdagen, hvis man eksempelvis har fået en uforudset regning der gør at der mangler penge til at købe mad.\nSidst men ikke mindst er der et SMS lån, denne lånetype er blot et forbrugslån man kan optage over en SMS. Det er samme krav som der er til de andre forbrugslån.\nDer er ikke noget at sige til, hvis man er lidt forvirret over de mange lånetyper, men for det meste er det i bund og grund det samme forbrugslån bare under andet navn.\nPosted on august 8, 2017, 10:11 am By Thea\n« Globalisering øger vigtigheden af sprog\nTjen penge mens du rejser verden rundt »


Oplevelser til dit forår | Horsens kommunes biblioteker\nOplevelser til dit forår\nDet nye program for foråret er fyldt med debat, musik, litteratur, læring og leg. Hent dit program på biblioteket - så ses vi i kulturskoven.\nVelkommen til et mangfoldigt forår og en sommer, der blomstrer vildt i kulturskoven med arrangementer om alt fra lydbøger og micro:bit til jazzhistorie og læring til store og små.\nNy indretning - samme passion\nI det seneste år har biblioteket gennemgået store forandringer. Vi har fået bedre åbningstider og nyindrettet hovedbiblioteket, så der er blevet endnu bedre plads til at gøre dig nysgerrig på alt fra store læseoplevelser til hippe vinylplader - det passionerede personale har vi ikke lavet om på.\nVi inviterer igen i foråret til Gå en bog, men starter også et helt nyt tiltag op i juni, nemlig Litteraturdage. Derudover kommer 'GRO - Horsens Grønne Tænketank' 3 gange og inviterer til debat om bæredygtighed, mens Esben Kjær kommer og taler om hvordan vi håndterer sorg. Men der er selvfølgelig også plads til børneteater, jazz, micro:bit, opera, højtlæsning, fællessang - og et helt særligt fokus på lydbogen.\nDit moderne forsamlingshus\nMen dit nyindrettede bibliotek inviterer også til, at du bruger det som dit moderne forsamlingshus. For her mødes brætspillerne, strikkeklubben, læsekredsen, generalforsamlingen og de studerende.Vi har nemlig fået hele ni studie- og møderum, som du kan booke. Og hvis du er mere til det åbne rum, har vi også nye læsekroge overalt i biblioteket. Børnebiblioteket har også fået et løft; her kan du og dine børn nu tage på indendørs skovtur, game eller lege i husene ved Forældreparkeringen.\nSe forårets program lige her.pdf\nPsst! Det er også for børn og unge...\nVores arrangementer er ikke kun for voksne. Dette forår har vi hele 12 sider med arrangementer og aktiviteter for både børn og unge. Lige fra en MGP sangskriver-workshop til film og højtlæsning for de små - og som noget helt nyt, kan du nu også gå til fantasy på\nbiblioteket. Vi skal også læse helt vildt, når vi holder Readathon for større børn og unge, og så er der krea på børnebiblioteket i alle skoleferier.


K A T R I N E S O M M E R: EN DAG I KÆRLIGHEDENS OG GRINEFLIPPENES TEGN!\nEN DAG I KÆRLIGHEDENS OG GRINEFLIPPENES TEGN!\nIgår (lørdag d. 14 december) fik jeg massage. Så spillede vi "Dums Ways To Die" på min iPhone - hvilket jeg virkelig godt kan anbefale! Så var Alexander så sød at hente en kæmpe familie pizza og en cola til noget hygge spisning under dynen. Vi fik leget en hel del med pruttelyde. Der blev trykket på stemmebåndet og luftrøret, så vores stemmer lød helt åndssvage. Stakkels venner blev spammet på Snapchat med en masse grimme ansigtsudtryk. Mange grineflip!\nVi hyggede os virkelig! Vi griner af prutter og bøvser. Vi ligner noget, der er løgn. Vi har morgenånde og stinkende armhuler. Vi har bumser, og vi har behårede ben. Vi kan være os selv. Vi har et fantastisk forhold.\nVi elsker hver eneste lille ting ved hinanden.\nHvad synes du, er et fantastisk forhold?\nLouise TT søndag, 15 december, 2013\nEt fantastisk forhold er det du beskriver. Et hvor man kan være sig selv, også med hår på benene, stinkende armhuler, morgenånde og bumser. Du er virkelig heldig, at du har det! :)\nOg tak for kommentaren på min blog idag. Må indrømme at jeg også er blevet helt forelsket i din blog :)\nKatrine Sommer søndag, 15 december, 2013\nTusind tak! Det var på tide, at jeg blev fast læser, for jeg har kigget med i ret lang tid :)


102.931 kroner om måneden uden sygemelding!\nForfatter Emne: 102.931 kroner om måneden uden sygemelding! (Læst 1142 gange)\nSv: Nu har hun været ved lægen - en muslim!\n« Svar #15 Dato: August 24, 2019, 10:12:09 am »\nEfter måneders tvivlsom sygemelding (uden lægeerklæring) har teknik- og miljøborgmester Ninna Hedeager Olsen nu indhentet en lægeerklæring.\nHun opsøgte for otte dage siden - efter mere skriveri i pressen - den muslimske læge, iraneren Mohammad Taghi Nouhravesh på dennes praksis på Nørrebro.\nHan udskrev prompte en erklæring, som er gældende til den 25. september.\nDenne læge er imidlertid en noget kontroversiel person:\nHan fik i efteråret 2017 et alvorligt påbud af myndighederne, der fører tilsyn med, hvad der udskrives af medicin, fordi han ikke havde overholdt reglerne, når han udskrev smertestillende medicin og sovepiller. I januar i år fik Mohammad Nouhravesh decideret forbud mod at udskrive den\nMohammad Nouhravesh fik et dansk pas forærende i 1996, mens Danmark var regeret af SR-regeringen Jelved-Nyrup, og det samme gjorde hans kone, som også er fra Den islamiske republik Iran.\nHvorfor mon Ninna Hedeager Olsen opsøgte lige akkurat ham?\nSv: 102.931 kroner om måneden uden sygemelding!\n« Svar #16 Dato: August 24, 2019, 10:52:11 am »\nSikkert fordi, han heller ikke, er "så fin i kanten" - det gælder hele patiet, med alle de skandaler, burde hun trække sig, og gå på kontanthjælp !!!\n« Svar #17 Dato: August 24, 2019, 10:59:19 am »\nMen man kan måske godt forestille sig, at hun har svært ved at falde i søvn efter begivenhederne i hendes store lejlighed, hvor en mandlig partikammerat voldtog hendes kvindelige partikammerat, mens de alle tre lå i den samme seng. (Det er jo 'frisindede mennesker', men det der var åbenbart for meget.)\nKan heller ikke lade være med at tænke på, at de enhedslistende jo er yderst pot og pande med muslimerne - husk blot i valgkampen, hvor en af de fremtrædende udtalte om Pernille Skipper: 'Det er vores nummer 1.'\n« Senest Redigeret: August 24, 2019, 11:03:02 am af DerRudi »\n« Svar #18 Dato: August 24, 2019, 11:06:01 am »\nCitat fra: DerRudi efter August 24, 2019, 10:59:19 am\nMen man kan måske godt forestille sig, at hun har svært ved at falde i søvn efter begivenhederne i hendes store lejlighed, hvor en mandlig partikammerat vaginavoldtog hendes kvindelige partikammerat, mens de alle tre lå i den samme seng. (Det er jo 'frisindede mennesker', men det der var åbenbart for meget.)\nJeg læste et sted at der var fire personer i sengen. Hvem den fjerde var vides ikke.\n« Svar #19 Dato: August 24, 2019, 01:12:24 pm »\nCitat fra: Torsten Bonfils efter August 24, 2019, 11:06:01 am\nDet kunne du nok tænke dig at kucke til? Så tag DerRudi med, for der er ikke meget at kucke til ved Mosbjerg Folkefestival.\n« Svar #20 Dato: August 24, 2019, 02:07:31 pm »\nCitat fra: Carlo efter August 24, 2019, 01:12:24 pm\nJeg tænkte at det måske var en af jer brovtere der lå nede i fodenden af sengen og kiggede på at han forlystede sig med de to kvinder, men I ville nok foretrække at det var en muhamze.\n« Svar #21 Dato: August 24, 2019, 02:24:38 pm »\nJeg tror der har været et stort dampende sexorgie i hendes lejlighed. Så er der en af deltagerne der har fået dårlig samvittighed eller noget, og i bedste metoo-stil har hun så opdigtet at hun er blevet voldtaget. Hende borgmesteren er så meget feminist at hun pr. automatik er på kvindens side og støtter op med en historie om at det heller ikke var frivilligt da hun selv blev taget på brysterne.\nSagen ender med en frifindelse og at borgmesteren trækker sig fra sin post.\nDet er da værre, at Morten Messerschmidt sygemeldte sig så længe\n« Svar #22 Dato: August 24, 2019, 02:29:16 pm »\n- for det var selvforskyldt\nSv: Det er da værre, at Morten Messerschmidt sygemeldte sig så længe\n« Svar #23 Dato: August 24, 2019, 06:30:37 pm »\nCitat fra: Anklageren efter August 24, 2019, 02:29:16 pm\nEU-veteran om støttesjusk: DF er langt fra de eneste\nMen det er nok heller ikke - det eneste sexorgie - der er foregået i enhedslisten\nDevisen: Det er i orden jeg stjæler af kassen - for det har andre også gjort\n« Svar #24 Dato: August 24, 2019, 06:46:41 pm »\nCitat fra: lyjse efter August 24, 2019, 06:30:37 pm\nThulesen Dahl og de andre i DF's hovedbestyrelse kan have været i god tro\n- men det var Morten Messerschmidt ikke.\nHan er uddannet jurist, og MELD og FELD havde ikke andre end Messerschmidt på alle poster i fondene.\nDe øvrige var "falske" i den forstand, at de ikke anede, at de var indsat i bestyrelsen for fondene, og de havde aldrig været med til nogen møder.\nDet er derfor bevidst svindel - og det redder ikke en skid - at andre også har svindlet med EU midler.\n- men det handler faktisk om at Messerschmidt meldte sig syg og gik i flyverskjul, fordi han ikke kunne holde ud at blive mindet om svindelen.\n- og så fik han i lang tid store beløb udbetalt uden at røre en finger.\nHar man først stukket snablen ned i klasserne, så er det åbenbart svært at få snablen trukket til sig igen\n'For frihed og ret'\nSv: Partiet har kronede dage\n« Svar #25 Dato: August 25, 2019, 10:11:48 am »\nCitat fra: Anklageren efter August 09, 2019, 02:24:14 pm\n- men i Enhedslisten betaler de folkevalgte politikere partiskat, som udgør den del af lønnen, der overstiger gennemsnitslønnen for faglærte arbejdere i København.\nI bedste fald noget kulørt indpakningspapir (hvilket du sikkert udmærket ved); Enhedslistens partikasse indkasserer jo to borgmestervederlag pt, fordi der naturligvis er indkaldt en langvarig suppleant for Ninna Hedeager Olsen.\n« Svar #26 Dato: August 25, 2019, 11:31:48 am »\nCitat fra: Helga den Anden efter August 25, 2019, 10:11:48 am\nJeg ved ikke noget om hvordan Enhedslisten fungere under overfladen - men de andre partier gør det jo også\n« Svar #27 Dato: August 25, 2019, 11:37:54 am »\nEr der foregået noget ulovligt, så meld dem til myndighederne. Er der ikke forgået noget ulovligt, så meld dig ind i Enhedslisten for at øve indflydelse. Kan du ikke li' dem, så lad være at stemme på dem. Det er den indflydelse du har.\n« Svar #28 Dato: August 28, 2019, 12:08:00 pm »\nÅh stakkels borgmester Ninna Hedeager Olsen (EL) hun havde jo bare kærestesorg\nDen 30-årige mand havde tidligere under retsmødet forklaret, at han og Ninna Hedeager Olsen havde haft et seksuelt forhold i månederne op til festen.\nSå nu skal han straffes, da han selvfølgelig ikke må ligge med andre kvinder\nEn borgmester er ikke sin stilling værdig, når hun blander sit sexliv med sit arbejde snot for sig, og skæg for sig !


Starbrow spørgsmål & svar\nI juli 2007 besvarede Tim Ray nogle af de oftest stillede spørgsmål om Starbrow (1998) og Starwarrior (2002)\n1) Hvor meget af det som du skriver om i bøgerne er sandt?\nVirkelighedens natur og sindets natur\nReinkarnation og fortidige liv\nGlastonbury, Tintagel, Callanish og andre lokaliteter\nDet gamle Britannien, Avalon, Merlin, Kong Arthur, Ridderne af Det Runde Bord\nDen kollektive bevidsthed, kritisk masse, de hundrede abers fænomen\nIntelligent liv i universet\nDet multidimensionelle univers, opstigning, opstegne væsener\nEngle, ærkeengle og skytsengle\nStarbrow, Moncler, Telperion, Elmar, Ben Nevis, Anne og andre personer i bøgerne\n2) Hvordan fik du ideen til at skrive Starbrow?\n3) Hvordan kom du på navnet Starbrow?\n4) Hvor meget af det er selvbiografisk? Er du Starbrow?\n5) Lavede du meget research til bøgerne?\n6) Hvor lang tid tog det dig at skrive bøgerne?\n7) Er bøgerne ”kanaliserede”?\n8) Hvad gjorde du for at få dig selv i ”the zone”, så du kunne skrive bøgerne?\n9) Hvordan fik du inspirationen til den videnskabelige bøn om ”Kraften/Det Gode”?\n10) Hvilke bøger, film, osv., som inspirerede dig mens du skrev bøgerne, vil du anbefale?\n11) Hvornår kommer der en 3’er i Starbrow serien?\n12) Er der nogen planer om at lave bøgerne om til film?\n13) Jeg har hørt at du også har lavet musik til bøgerne?\nFoto galleri: Billeder fra det spirituelle eventyr\nLige siden Starbrow udkom har det været det spørgsmål jeg oftest er blevet stillet – og det er næsten altid det første spørgsmål læsere stiller mig. Og sandheden er at jeg sikkert kunne skrive adskillige bøger som svar på dette spørgsmål! Simpelthen fordi der er så mange elementer i bøgerne, at jeg - for at yde alt materialet i bøgerne retfærdighed - ville være nødt til at se på hvert enkelt element og svare ud fra det. Men lad mig tage nogle af de primære elementer i bøgerne og forsøge at give nogle (relativt korte) svar på nogle (meget store) spørgsmål:\nDe indsigter eller ”lektioner” om Kraften, Det Gode, og sammenhængen mellem vores tanker og vores oplevelser som Starbrow og hans venner får i løbet af deres eventyr, er selve hjertet i bøgerne – og de var interessant nok også det allerførste jeg skrev, før jeg overhovedet fik ideen om at skrive den fortælling der med tiden blev til Starbrow og Starwarrior. Indsigterne er ikke noget jeg har fundet på, men baseret på min egne erfaringer og udforskning af denne ting kaldet livet. Når folk spørger mig hvad der fik mig i gang med denne udforskning, siger jeg nogle gange at det var de to ”spirationer”: En smule ”in-spiration”, men først og fremmest masser af ”de-speration”! Det som får Starbrow og hans venner til at begynde deres opvågnen til virkeligheden er at de bogstaveligt talt bliver ”kaldet” af skytsengle, rumvæsener, opstegne mestre og andet interdimensionelt godtfolk. Og sådan var det også for mig – bortset fra at mine hjælpende engle og mestre i begyndelsen ikke hed Ticha eller Ashtar, men ”ulykkelighed”, ”krise” og ”desperation”!\nI mine teenageår gik jeg igennem en flerårig periode med usikkerhed, depression, eksistentielle kvaler og til sidst tanker om selvmord. Indtil jeg en dag, nogle måneder før min 20 års fødselsdag, fik nogle radikale og revolutionerende erkendelser om virkeligheden og om sindet. Kort fortalt, gik det op for mig at årsagen til hvordan jeg havde det, årsagen til om jeg var lykkelig eller ulykkelig, ikke var de ydre omstændigheder i mit liv såsom min krop, menneskerne omkring mig, mit arbejde eller min økonomi. Det gik op for mig den dag at årsagen til hvordan jeg havde det var i mit indre, i mine egne tanker og overbevisninger. Denne erkendelse vendte totalt op og ned på mit verdensbillede og fra det øjeblik af begyndte hele mit liv radikalt at ændre sig til det bedre. Som årene gik voksede min forståelse af sammenhængen mellem vores tanker og vores oplevelser (og af hele denne ting vi kalder for livet), og af den grundlæggende årsag til lidelse og vejen ud af lidelse til lykke og frihed. Og der kom flere revolutionerende erkendelser til – vigtigst af alt at virkeligheden (eller Kraften som jeg kalder den i Starbrow) er alt og at virkeligheden eller Kraften er god.\nEn anden interessant ting som jeg også med tiden begyndte at opdage, var at jeg ikke var den eneste der var nået frem til de samme konklusioner om virkeligheden og sindet. Jeg fandt ud af at der var mange der igennem tiderne og i alle kulturer, var nået frem til de samme erkendelser: Buddha, Jesus, Emma Curtis Hopkins, Sri Nisargadatta Maharaj, og nyere lærere som Deepak Chopra, Eckhart Tolle og Byron Katie.\nOg det var disse erkendelser der dannede grundlaget for de lektioner og indsigter som Starbrow & Co. lærer på deres eventyr. Man kan på en måde sige at gutternes gradvise opvågnen i fortællingen var en måde at fortælle om min egen gradvise opvågnen på!\nNår først man begynder at forstå at virkeligheden er alt og at virkeligheden er god, og at årsagen til vores oplevelser (og faktisk til hele verden) er vores tanker og overbevisninger, hjælper dette os med at forstå en masse andre ting. For eksempel:\nNår først man forstår at Kraften/Gud/Livet er evig og udødelig, og at hvert menneske eller sjæl i sin essens er en individualisering af Kraften, giver det også god mening at sjælen er evig og udødelig, og at sjælen derfor i løbet af evigheden har været igennem talrige inkarnationer og liv. De fleste af os husker ikke (af gode grunde, som jeg beskriver i mine bøger) deres fortidige liv, men nogle af os får af og til glimt af dem. Og nogle får mere end et glimt. Forleden så jeg et fascinerende dokumentarprogram om børn der på uforklarlig vis havde nøjagtige og detaljerede erindringer om at have levet før. Og der findes mange andre veldokumenterede bøger og udforskninger af dette spændende emne.\nAlle de fysiske lokaliter i bøgerne, såsom Glastonbury, Tintagel og Stonehenge i England, og Callanish i Skotland, er virkelige, fysiske lokaliteter som jeg har besøgt mange gange. Spændende og fascinerende steder som jeg i øvrigt varmt anbefaler at besøge og udforske!\ner selvfølgelig heller ikke noget jeg har fundet på, men noget der findes talrige legender, myter og historier om. Hvor meget af det er fiktion og hvor meget af det er fakta er stadig et hedt debatteret emne! Mit eget personlige bud er at det nok er en blanding af begge dele, og at de dele af historierne som er sande, stikker endnu dybere end de fleste af os tror. I mine bøger forsøger jeg at beskrive nogle af mine oplevelser med dette.\nFørste gang jeg besøgte den lille by Glastonbury i det sydvestlige England var i november 1996 sammen med Barbara og mine to brødre Mark og Robin. Jeg havde kendt til Glastonbury, Avalon og de mange legender omkring stedet i mange år, men jeg havde aldrig været der før. Jeg husker stadig den første gang vi drejede rundt om et hjørne og jeg så den sagnomspundne bakke Glastonbury Tor i horisonten, den første gang vi kørte op for foden af bakken og besteg den og så ud over landskabet, den første gang jeg alene gik blandt Avalons træer og små stier. Det hele føltes så utrolig velkendt, så hjemligt, som om at jeg kendte dette sted lige så godt som jeg kendte mit eget København – selv om jeg aldrig nogen sinde havde været i Glastonbury før (i hvert fald ikke i dette liv!). Sådan har jeg det stadig når jeg besøger Glastonbury.\nHer er en fascinerende oplevelse jeg havde for 6-7 år siden (da jeg var i gang med at skrive fortsættelsen til Starbrow): En af mine nære venner skulle have foretaget et kirurgisk indgreb, og sammen med min ven var jeg til møde med lægen inden operationen. Lægen gennemgik i detaljer operationen for min ven, og jeg sad ved siden af dem og lyttede. Pludselig begyndte jeg at føle mig meget varm og utilpas, hele min krop føltes underlig... og pludselig... wham! hang jeg oppe i loftet og så ned på min egen krop. Dette varede kun et kort øjeblik, så befandt jeg mig pludselig i en cirkel af lys. Jeg stod i midten af en cirkel af levende, lysende væsener. Jeg kunne ikke se deres ansigter eller form klart, blot mærke at de bestod af rent lys og kærlighed. Det var en meget kraftfuld følelse, jeg havde det som om at jeg kendte hvert eneste væsen i cirklen dybere og bedre end selv min bedste ven på Jorden, og at de havde det på samme måde over for mig. De var min familie. Der elskede mig og kendte mig og vidste alt om mig. Så begyndte væsenerne at fylde mig med information, at kommunikere med mig på et sprog uden tale og ord, at fylde mig med information om hvem jeg virkelig var, hvad min mission var, og hvilke opgaver der lå foran mig... Jeg ved ikke hvor længe dette varede, men det føltes som meget længe. Og så pludselig... wham! Så jeg op på min ven og lægen der stod bøjet over mig og bekymret kaldte mit navn. Jeg lå på gulvet og følte mig meget desorienteret. Ifølge mine venner var jeg pludselig gledet ned af stolen og havde landet hårdt på gulvet (hvilket forklarer den ordentlige bule jeg havde i hovedet!). De sagde at jeg var besvimet og havde været væk i flere minutter.\nDa jeg senere prøvede at genkalde mig oplevelsen, havde jeg stadig en stærk fornemmelse af væsenernes dybe kærlighed og genkendelse af mig, men jeg huskede intet af al den information de gav mig mens jeg var med dem (i hvert fald ikke på et bevidst plan!).\nEfterhånden som min forståelse af sindets natur voksede, begyndte jeg gradvist at forstå at det som jeg og tusindvis af andre mennesker kalder for en ”ud-af-kroppen-oplevelse” faktisk ikke er en ud-af-kroppen-oplevelse. Vores sande selv, som er ubegrænset bevidsthed, er ikke i kroppen eller verden (for hvordan kan det som er ubegrænset være i noget som er begrænset?). Det er kroppen og verden som er i vores sande selv, som er ubegrænset bevidsthed. Det som jeg troede var en ud-af-kroppen-oplevelse, var faktisk bare en oplevelse af hvordan virkeligheden hele tiden er. Vi er ubegrænset bevidsthed, der i os rummer både kroppen og verden. Som Deepak Chopra siger: ”Det utrolige er ikke at vi kan have en ’ud-af-kroppen-oplevelse’, men at vi kan have en ’i-kroppen-oplevelse’”!\nEn af de tidligste erindringer jeg har fra min barndom er at spørge min mor: ”Hvordan kan det være, at hvis der er milliarder af mennesker på Jorden, at jeg lige ser ud af ”mine” øjne og ikke ”dine” øjne?” Det er et godt spørgsmål, hvad!? Men efterhånden som jeg blev ældre og fik større forståelse af bevidsthedens natur, begyndte det at gå op for mig at det sted jeg som barn stillede spørgsmålet fra, var den ubegrænsede, ikke-krops-identificerede bevidsthed som vi alle er. Det er kun vores tanker og overbevisninger som der ikke er stillet spørgsmål til, der får os til at tro at vi er kroppen og vores personlighed - og ikke den ubegrænsede bevidsthed der rummer (og faktisk forestiller sig) kroppen, personligheden og verden. Denne mekanisme, dine tankers skabelse af din krop, din personlighed og din verden, er ikke kun noget der skete da du var barn, det sker faktisk hver eneste morgen når du vågner. Hvis du er opmærksom vil du opdage, at der lige når du vågner er en brøkdel af et sekund hvor du ikke ved hvem du er eller hvad du er. Du er, men du er ikke noget specifikt, navngivet, defineret og begrænset. Du er ren bevidsthed. Og et splitsekund efter kommer alle de vanemæssige tanker og forestillinger tilbage – ”Jeg er den og den. Det er min krop. Det er min kone der ligger der ved siden af mig og snorker. Klokken er syv og jeg skal på arbejde. Og så videre og så videre...” Hver eneste morgen, hvert eneste øjeblik faktisk, skaber du hele verden på ny med dine tanker og historier. Hvis du iagttager dine tanker, vil du begynde at se dette.\nSom Starbrow og hans venner gradvist opdager, er vores tanker og overbevisinger årsag – og vores oplevelser (inklusive vores fysiske krop) er virkningen. Din fysiske krop bærer aftrykket af dine handlinger, og af dine tanker og følelser. Det samme gælder vores kollektive fysiske krop, kaldet for Planeten Jorden. Nu om dage er vi ved at blive mere og mere opmærksomme på denne årsag og virknings-sammenhæng mellem vores kollektive tanker og adfærd, og vores kollektive krop, kaldet for Jorden. Tænk bare på den globale opvarmning, klimaforandringerne, tsunamierne, orkanerne, oversvømmelserne - og på Al Gores film En ubekvem sandhed (og tænk på hvordan verden ville have set ud hvis det amerikanske folk havde valgt ham til USAs præsident!). Og det er tankevækkende at så mange af de ”Jord Forandringer” jeg beskrev i Starbrow og Starwarrior for flere år siden, mere og mere ser ud til at blive til virkelighed.\n”De hundrede abers fænomen” er heller ikke noget jeg har fundet på, men virkelige forsøg udført af videnskabsmænd på japanske øer i Stillehavet for mange år siden. Du kan blandt andet læse om ”De hundrede abers fænomen” i biologen Lyall Watsons bog Lifetide.\nMaharishi Mahesh Yogis Transcendental Meditation organisation har også lavet meget fascinerende forskning omkring dette fænomen. For tiden rejser filminstruktøren og TM-entusiasten David Lynch verden rundt og fortæller om sit projekt om at skabe meditationscentre hvor tusindvis af mennesker kan meditere samtidig og derved løfte den kollektive bevidsthed (hvis der er nogen der har David Lynchs adresse, så send den venligst, så jeg kan sende ham Starbrow!).\nJo mere astronomer og forskere udforsker det som vi kalder for det fysiske univers, jo mere går det op for os at universet er umådeligt meget større end vi mennesker for ikke så længe siden troede det var (selv om hele det fysiske univers blot er som et støvfnug i bevidsthedens ubegrænsede ocean). Til dato har astronomer opdaget at den sol eller stjerne som vores lille Jord Planet er i kredsløb omkring blot er én ud af cirka 400.000.000.000 (400 milliarder!) stjerner eller sole i vores galakse, kaldet for Mælkevejsgalaksen (stjerner og sole som alle potentielt har planeter og måner i kredsløb omkring sig, og at mange af disse derfor potentielt huser intelligent liv). Og at Mælkevejsgalaksen blot er én ud af adskillige hundrede milliarder galakser – alle med hundredvis af milliarder af stjerner, sole, planeter og måner i sig! Og jo kraftigere vores måleinstrumenter bliver, jo større opdager vi at det fysiske univers er.\nNår man tager universets umådelige størrelse i betragtning, må dette også (så vidt jeg kan se) betyde at chancerne for at vi mennesker er de eneste bevidste og intelligente væsener i universet, nærmest være lig nul. Og når man også tager det faktum i betragtning at det kendte fysiske univers er flere milliarder år gammelt, mener jeg også at det må være mere end sandsynligt at mange af disse intelligente væsener ”derude” er langt mere udviklede og bevidste end os – både teknologisk og bevidsthedsmæssigt.\nSå kommer der jo det klassiske spørgsmål: ”Jamen hvis der virkelig er intelligent liv derude, og det sandsynligvis er mere udviklet og bevidst end os – hvorfor har det så ikke kontaktet os mennesker endnu?” Et svar kunne selvfølgelig være at det fysiske univers er så umådelig stort at det (med vores fysiske standarder) ville tage tusindvis og millioner af år bare at rejse fra den ene ende af vores galakse til den anden (Planeten Jorden befinder sig i en fjern udkant af Mælkevejsgalaksen, ca. 30.000 lysår fra dens centrum). Men når jeg får det spørgsmål, tænker jeg tit på tegneserien Steen & Stoffer, hvor de to venner en aften ligger på ryggen og ser op på den funklende stjernehimmel over dem. Stoffer spørger Steen: ”Tror du at der er intelligent liv derude?” Efter et stykke tid svarer Steen eftertænksomt: ”Ja.” Stoffer spørger så: ”Hvis der virkelig er intelligent liv derude, hvorfor har de så ikke kontaktet os endnu?” Steen er stille i et øjeblik, så svarer han: ”Jeg tror at det faktum at de ikke har kontaktet os mennesker endnu, netop er et klart tegn på at der er intelligent liv derude.”! Tænk over det engang. Selv om vi mennesker måske er rimeligt udviklede teknologisk og materielt, befinder vi os stadig på babystadiet mentalt og bevidsthedsmæssigt. Vi kan ikke engang finde ud af at leve i fred og harmoni med hinanden, eller at passe ordentligt på den smukke Jordklode vi bebor. Hvordan tror du så vi ville reagere hvis vi pludselig blev kontaktet af en hær af intelligente rumvæsener? Jeg tror den mest sandsynlige grund til at vi mennesker ikke er blevet kontaktet af rumvæsener endnu, simpelthen er fordi de ved at vi ikke er udviklede nok bevidsthedsmæssigt til at kunne klare sådan et møde. Ikke desto mindre tror jeg at der vil komme et tidspunkt hvor vi mennesker vil være udviklede nok bevidsthedsmæssigt til at kunne klare et sådant møde – en sådan ”Contact” – og det er blandt andet hvad dette møde ville medføre for os mennesker som jeg udforsker i mine bøger.\nEt andet svar på spørgsmålet om hvorfor vi mennesker ikke er blevet kontaktet af rumvæsener endnu, er selvfølgelig at vi allerede er blevet kontaktet af rumvæsner. At de iagttager os, at de er i blandt os, og at nogle mennesker har set dem og er i kontakt med dem. Nogle siger endda at vi mennesker oprindeligt selv kom fra andre stjernesystemer og galakser. Ashtar Kommandoen og den intergalaktiske flåde af rumvæsener som jeg beskriver i mine bøger er ikke noget jeg har fundet på – de er baseret på virkelige menneskers beskrivelser af deres oplevelser med sådanne fænomener (for mere om dette, se min bogliste længere nede).\nHer er en af mange fascinerende oplevelser jeg har haft med dette: I starten af 1994, omkring to år efter min første ”opvågnen”, og 3 år før jeg begyndte at skrive Starbrow i 1997, blev jeg inspireret til at lave det som jeg kalder for ”Affirmation Art”. Affirmation Art er et forsøg på at lave smukke og inspirerende billeder med udsagn der leder ens opmærksomhed hen på sandheden om virkeligheden, såsom ”Guddommelig substans er den eneste virkelighed” eller ”Hver dag på hver måde bliver jeg bedre og bedre og bedre”. Jeg brugte ofte David Malins betagende smukke astrofotografier af fjerne stjernesystemer og galakser som baggrund eller ingredienser i billederne. Især et af billederne, der havde en fjern stjernehob med syv blå stjerner som baggrund, var jeg og min mor Barbara Berger (der har skrevet mange fremragende bøger om sindets natur) meget glade for. Året efter, i 1995, brugte Barbara dette billede som forside til hendes populære selvhjælpsbog Vejen til kraft – fast food til sjælen. Vi trykte også billedet som plakat og lavede udstillinger med det og andre Affirmation Art billeder i mange af landets boghandlere. Billederne blev også udstillet på Charlottenborg. Og for at det ikke skal være løgn købte McDonald’s i Svendborg seks styk flere meter høje af disse Affirmation Art billeder med stjernebilledet og udsmykkede hele fast food restauranten med dem – sådan McDonald’s! Det var omkring dette tidspunkt at jeg fandt ud af at denne stjernehob med de syv smukke søsterplaneter, kaldes for ”Plejaderne” eller ”Syvstjernen”.\nAdskillige år efter (jeg tror det har været omkring år 2000, mens jeg var i gang med at skrive fortsættelsen til Starbrow), havde jeg en aften en meget kraftfuld meditationsoplevelse. Jeg var i gang med at lave en af mine yndlingsmeditationer på det tidspunkt. Kort fortalt, gik meditationen ud på mentalt at udviske grænserne mellem min fysiske krop og min fysiske omverden, så at jeg bogstaveligt talt ikke havde nogen grænser. Mentalt så jeg gradvist mig selv være og indbefatte alt... Rummet jeg sad i, huset som rummet var i, gaden, kvarteret, København, Danmark, hele Jorden, hele vores solsystem, de andre stjerner, måner og planeter i vores galakse, hele galaksen, alle galakserne, hele ”uni-verset” (den ene sang) og videre ud i uendeligheden... Jeg havde lavet denne meditation adskillige gange før og det var altid en meget ekspansiv og lyksalig oplevelse.\nMen denne aften skete der noget andet i løbet af meditationen, ganske uanmeldt og fuldstændig uforventet. Jeg startede meditationen med mentalt at udviske grænserne mellem min fysiske krop og min omverden, og begyndte gradvist at se mig selv være og indbefatte alt omkring mig: Rummet jeg sad i, huset som rummet var i, gaden, kvarteret, København, Danmark, hele Jorden, hele vores solsystem, forbi de andre stjerner, måner og planeter i vores galakse... da pludselig – wham! Min bevidsthed brat stoppede op ved en fortryllende smuk stjernehob bestående af en masse blå stjerner og deres mange planeter og måner. Det var det stjernesystem som jeg mange år tidligere havde følt mig inspireret til at bruge i min Affirmation Art – Plejaderne! Men det vilde var at jeg nu havde den kraftigste fornemmelse af at jeg kendte dette system supergodt – at det på en måde var mit ”hjem” (eller i hvert fald et tidligere hjem). Jeg følte sådan en samhørighed og enhed med disse stjerner og planeter, og straks begyndte der at vise sig de vildeste visioner i min bevidsthed af hvordan der var på disse planeter. De var meget ”vand” planeter, størstedelen af planeternes overflade var dækket med vand... Jeg så små øer stikke op i de enorme turkisblå-grønne-hvide oceaner, øer med flere hundrede meter høje lodrette klippevægge... hvide måger og andre havfugle... delfiner... og smukke hvide huse bygget ind i de stejle klippesider og på toppen af øerne... templer og haver og pavillioner... og planetens indbyggere... føltes utroligt feminine... det føltes som en meget feminin energi... jeg så smukke gudindeagtige kvinder med langt sort hår og lyseblå hud... jeg så planetens indbyggere have en meget udviklet mental kontrol over deres fysiske omgivelser (som i øvrigt virkede meget æteriske)... jeg så en af deres yndlingsspil, som var med tankens kraft at løfte tonstunge sten op og kaste dem imod og forbi hinanden, som gigantiske brikker i et mentalt skakspil... Det var en utroligt stærk oplevelse, som det er meget svært at sætte ord på. Men stærkest af alt var den uforklarlige fornemmelse af at jeg kendte dette sted så godt, at jeg havde været der før, at jeg faktisk kom derfra.\nEn anden interessant ting som jeg senere opdagede, var at jeg ikke var den eneste som følte et nært tilknytningsforhold til Plejaderne. I sin fantastiske selvbiografi fra 1985 På Dybt Vand (som blev filmatiseret med hende selv i hovedrollen i 1987), fortæller skuespilleren Shirley Maclaine også om sit møde og sine oplevelser med Plejaderne. Og der findes mange andre bøger og beretninger om folks oplevelser med dette fascinerende stjernesystem.\nNår man først hører om det multi-dimensionelle univers, vil man måske tænke at det lyder som ren science-fiction, men det er interessant at bemærke at meget af det som vi mennesker før i tiden betegnede som ”science-fiction” i dag er anerkendt ”science-fact”. Da Jules Verne for mere end hundrede år siden skrev ”Rejsen til månen”, ”En verdensomsejling under havet” og ”Rundt om Jorden i 80 dage”, blev hans bøger betegnet som science-fiction, men i dag ved alle at rejser til månen, verdensomsejlinger under havet og at rejse Jorden rundt – ikke bare på mindre end 80 dage, men på mindre end 80 timer! – ikke er fiktion, men fakta. Det samme gælder så mange andre ting som vi før i tiden betegnede som science-fiction eller fantasi. Den seneste tids forskning og opdagelser tyder også på, at vi om ikke så lang tid vil sige det samme om dimensionerne.\nForskere og især kvantefysikere har længe vidst at alt det som vi kalder for ”fysiske” former i virkeligheden er ét forenet felt af energi (Kraften) der vibrerer ved forskellige vibrationsfrekvenser. Det vi kalder for den ”fysiske” 3. dimension, det som vi kan opfatte med vores såkaldt fysiske sanser – et træ, en galakse, en blomst, en bil, en menneskekrop – er i virkeligheden energi der vibrerer ved en vis frekvens. Men som mystikerne længe har sagt (og som et stigende antal videnskabsmænd i dag er ved at finde ud af, for eksempel Dr. Michio Kaku i hans fascinerende bog ”Hyperspace” om parallele universer, ormehuller og det multidimensionale univers), findes der uendelig mange andre vibrationsfrekvenser – og derfor uendelig mange andre verdener og dimensioner end den fysiske, 3. dimensionale.\nDet som jeg i mine bøger kalder for ”opstigning” er simpelthen et andet ord for sjælen eller bevidsthedens evolution fra et bevidsthedsniveau og en vibrationsfrekvens til en anden. Det som jeg og andre kalder for ”opstegne væsener” og ”opstegne mestre” er simpelthen en betegnelse for en sjæl eller bevidsthed som befinder sig på et højere bevidsthedsniveau og en højere vibrationsfrekvens end den 3. dimensionelle fysiske. En ”oplyst mester” (som Buddha og Jesus) er et menneske der er blevet bevidst om virkelighedens natur. En ”opstegen mester” er en ”oplyst mester” (som Kuthumi og Serapis Bey) der ikke længere befinder sig i den 3. dimension eller i den 4. dimension (den dimension sjælen opholder sig i mellem død og genfødsel), men i den 5. eller højere dimensioner. Spørg dig selv: Hvor er Buddha og Jesus nu? Vi ved at de ikke længere er i fysisk form. Samtidig ved vi at de ikke kan være døde, eftersom sjælen eller bevidstheden i sin essens er lige så udødelig som Kraften eller livet selv.\nNogle mennesker tror fejlagtigt at den 5. eller højere dimensioner er det man kalder for ”himlen” eller ”paradis”, men det er ikke helt sandt. Virkeligheden eller livet, samt alle verdener og dimensioner uden undtagelse, er himlen eller paradis, fordi virkeligheden er alt og virkeligheden er god. (For en forklaring på hvordan vi kan vide at virkeligheden er god, se Starwarrior side 258-276.) Det som vi kalder for ”helvede” er ikke en fysisk eller dimensionel lokalitet, men en symbolsk betegnelse for den ulykkelighed og stress man føler, når man tror på tanker der er ude af harmoni med virkeligheden. På samme måde er ”skærsilden” en symbolsk betegnelse for den bevidsthedstilstand man er i, når man hverken er helt vågen til virkeligheden, ej heller er helt faldet i søvn (lyder bekendt hvad!).\nEn engel er per de fleste definitioner ”Guds sendebud, et væsen af lys og kærlighed”. Og er dette ikke netop det som ethvert menneske i sin essens er? Så vidt jeg kan se er alle mennesker uden undtagelse Guds sendebude, væsener af lys og kærlighed – og derfor engle! Mennesker er engle i fysisk form! Og så findes der de engle som ikke for tiden er i fysisk form og udfolder sig på andre vibrationsfrekvenser. Rimelig cool hvad!\nEn anden måde at anskue engle og ærkeengle på, er at de forskellige engle symboliserer forskellige aspekter ved livet eller Kraften, såsom Liv og Styrke, Kærlighed og Medfølelse, Intelligens og Visdom, Inspiration og Kreativitet. Nogle gange kan det måske virke for abstrakt at tænke på Gud eller Kraften som Ubegrænset Kærlighed eller Ubegrænset Visdom, og det kan være nemmere for sindet at tænke på dette aspekt som en engel eller en ærkeengel der er indbegrebet af disse kvaliteter.\nDe fleste personer i Starbrow og Starwarrior er baseret på virkelige, nulevende personer, selv om jeg i visse tilfælde har ændret deres navne for at beskytte deres privatliv.\nSom man kan se fra ovenstående, er svaret på ”hvor meget af det er sandt?” ikke så sort og hvidt. Nogen tror at enten må alt i bøgerne være sandt eller også må alt i bøgerne være fiktion. Men så enkelt er det selvfølgelig ikke! Man kan sige at jeg tog alle disse mere eller mindre virkelige elementer, rystede dem godt sammen, og så brugte dem til at fortælle en historie som jeg syntes var spændende og tankevækkende.\nNæsten så længe jeg kan huske har jeg altid været dybt fascineret af to ting: Eventyr (som Ringenes Herre, Star Wars, Kong Arthur og Ridderne af det Runde Bord) og spiritualitet (udforskningen af virkelighedens natur). Men i mange år så jeg disse to interesser som adskilte, uden forbindelse med hinanden. Indtil det en dag gik op for mig at disse to interesser i virkeligheden var to sider af samme sag! Grunden til at vi mennesker elsker eventyr og fortællinger, er fordi de fortæller os og viser os noget dybt om vores sande natur – om virkelighedens natur, om du vil. Og når man ser nærmere på virkelighedens natur, opdager man at denne ting kaldet for dit liv og mit liv er et spirituelt eventyr der er mindst lige så vildt og spændende som Frodo Sækkers eller Luke Skywalkers eventyr!\nDenne nye erkendelse fik mig til at se alle mine elskede eventyr og fortællinger i et helt nyt lys. For eksempel gik det op for mig at heltens rejse, som er kernen i ethvert eventyr, symboliserer hvert menneskes indre rejse fra ubevidsthed til bevidsthed om virkelighedens natur. Alle eventyr og fortællinger følger stort set altid det samme forløb. Man tøffer stille og rolig rundt i sin lille hverdag (Frodo hygger sig i Sækkedyb, Luke Skywalker dagdrømmer på ørkenplaneten Tatooine). Så begynder alt pludselig at gå gruelig galt (Sauron vil overtage herredømmet over hele Midgård og gøre alle til sine slaver, Darth Vader og det onde Imperium vil blive herrer over hele galaksen). Helten bliver kaldet og føler sig i starten meget usikker over om han eller hun mon kan leve op til sådan et ansvar (Frodo påtager sig at kaste Ringen i Dommedagsbjerget, Luke Skywalker påbegynder sin Jedi-ridder træning og kamp mod Imperiet). Undervejs møder helten frygtelige farer og forhindringer (orker, Sorte Ryttere, stormtropper og onde Sith-fyrster). Men heldigvis er der hjælp og vejledning at hente (vise elvere og troldmænd, små grønne Jedimestre). Undervejs opdager helten mere og mere om sine egne uanede ressourcer og hvor stor verden omkring ham eller hende virkelig er (Frodo formår ene hobbit at rejse igennem Midgård til Dommedagsbjerget i Mordor, Luke Skywalker lærer om Kraften). Til sidst overvinder helten alle forhindringer og bliver i løbet af eventyret et mere vist, kærligt og medfølende menneske (Frodo kaster Ringen i Dommedagsbjerget og sejler vestpå til de Udødelige Lande, Luke Skywalker overvinder Imperiet og modstår fristelsen til at lade sig styre af sin vrede og dræbe sin egen far).\nLyder dette ikke som dit eget liv? Gik du ikke rundt og hyggede dig i din lille hverdag, indtil det hele pludselig en dag begyndte at gå gruelig galt? Måske forlod din partner dig, eller du blev fyret fra dit job, eller du blev alvorligt syg eller mistede en du holdt af? Og begyndte du så ikke at søge efter hjælp, efter svar – og fik dette dig ikke til at begynde at undersøge hvad denne ting kaldet virkeligheden er for noget? Og mødte du ikke skræmmende forhindringer på din vej – dine egne usande tanker og overbevisninger, dine egne fordomme, frygter og forvirring ? Og var der ikke hjælp og vejledning at hente i form af spirituelle lærere, bøger og foredrag? Og blev du ikke undervejs mere og mere bevidst om hvor fantastisk du i virkeligheden er og hvor fantastisk denne ting kaldet livet er? Og gjorde alt dette dig ikke med tiden til et mere vist, kærligt og medfølende menneske?\nDa det gik op for mig at eventyr, fortællinger og heltens rejse i virkeligheden var symboler på hvert menneskes udviklingsrejse igennem livet, blev jeg selvfølgelig superbegejstret og jeg fik med det samme lyst til at dele denne erkendelse med mine venner – især mine to Dungeons & Dragons venner Jakob og Janus. Jeg besluttede mig for at skrive mine erkendelser ned til dem i en lille ”spirituel eventyrer” håndbog (disse erkendelser blev senere til de første tre lektioner om virkelighedens natur som Starbrow og hans venner lærer af de Opstegne Mestre). Efter jeg havde skrevet mit første udkast til den lille håndbog, bad jeg Barbara (der har skrevet mange håndbøger) om at læse den og kommentere. Hun læste den hurtigt og sagde at hun syntes at indholdet var godt, men at formen var så tør og kedelig at ingen nogensinde ville have lyst til at læse det (der var ingen kære mor der!) – mindst af alt mine to Dungeons & Dragons venner! Jeg var nødt til at give hende ret. Efter det diskuterede vi så om der mon var en anden måde at videregive mine indsigter om spiritualitet og eventyr på – for eksempel i form af en fortælling. Og det blev de første frø til Starbrow serien.\nNavnet ”Starbrow” er ikke noget jeg har fundet på. Første gang jeg stødte på navnet var i en kort historie af J.R.R. Tolkien (forfatter til Ringenes Herre) kaldet for ”Smeden fra Store Wootton”. Det er en meget smuk historie der handler om en mand der tager på farefulde rejser i Eventyrenes Land. På en af sine rejser i Eventyrenes Land møder han Elverdronningen, der kalder ham for ”Starbrow” (han har en lysende sølvstjerne i sin pande). Jeg tror jeg har været omkring 11-12 år gammel da jeg første gang læste historien og jeg blev så betaget af den og jeg identificerede mig så meget med hovedpersonen, at jeg begyndte at kalde mig selv for ”Tim Starbrow”! Da jeg blev ældre holdt jeg op med at kalde mig selv det, og jeg glemte faktisk alt om navnet i mange år. Indtil jeg en aften (omkring et års tid før jeg begyndte at skrive Starbrow) sad i dyb meditation med Barbara og nogle andre venner. På det tidspunkt mediterede vi tit på de Opstegne Mestre og denne aften følte vi stærkt tilstedeværelsen af Mesteren Ashtar. Hen mod slutningen af meditationen havde jeg pludselig en fuldstændig klar og meget stærk fornemmelse af at Ashtar vendte sig mod mig og kaldte mig for ”Starbrow”!\nJo mere jeg iagttager, jo mere kan jeg se at alle og alt i verden blot er et spejlbillede af mit indre, af mit sind og af mine tanker. Så set ud fra det synspunkt kan man sige at ja, hovedpersonen Starbrow er baseret på mig – og det samme er Moncler, Telperion, Ben Nevis og alle de andre personer i mine bøger. De er alle sammen mig! Og de er alle sammen dig! De personer du beundrer og føler dig tiltrukket af i mine bøger (og i alle bøger) er dig, og de personer du ikke bryder dig om og føler dig frastødt af i mine bøger, er også dig.\nMen for at svare mere konkret på spørgsmålet, så er jeg ikke Tim Ray en ældre mand med fuldskæg der bor i en afsides hytte et eller andet sted i den canadiske vildmark (sådan som mange af mine læsere selv her i Danmark af en eller anden underlig grund tror!), men Tim Ray en dansk-amerikansk mand der lige som Starbrow bor på Østerbro i København. Og ja, jeg var kun 24 år da jeg begyndte at skrive Starbrow. Og ja, jeg var ivrig Dungeons & Dragons spiller med de virkelige Jakob og Janus i mine teenageår. Jeg har også haft en klog Elmar i mit liv, men han var ikke min bedstefar. Og jeg har ingen lillesøster, men to yngre brødre.\nJa. For hver eneste trykt side i Starbrow og Starwarrior skrev jeg bogstavelig talt ti eller tyve, nogle gange flere hundrede sider med baggrundsmateriale om alt fra sindets natur, placebo effekten og de hundrede abers syndrom til Atlantis, Lysets Netværk og Stjernefolket. Sammen med Barbara besøgte jeg de vigtigste lokationer i bøgerne – først og fremmest Glastonbury og Tintagel i England, og Callanish i Skotland – adskillige gange. Foruden at gå på opdagelse og tage flere hundrede billeder af Glastonbury Tor, Chalice Well Garden, Glastonbury Abbey, Wearyall Hill, Tintagel Castle, Merlin’s Cave og Callanish Stone Circle, mediterede vi mange gange på alle disse ”Kraftsteder”, hvor vi havde mange stærke oplevelser. Og jeg havde en stærk fornemmelse af at have været disse steder før, selv om jeg aldrig havde været der før fysisk (i hvert fald ikke i dette liv!).\nOg faktisk var det første udkast til Starbrow (og senere til Starwarrior) meget længere end den endelige, trykte version. Men takket være min trofaste og ubarmhjertige redaktør Barbara, blev alt det fyldige baggrundsmateriale som ville have bremset fortællingens hæsblæsende actiontempo for meget, skåret væk eller kraftigt redigeret. Barbara plejede at kalde de mange hundrede sider med baggrundsmateriale for ”Planeten Jordens Metafysiske Historie – Den Korte Version” og sagde at den kunne være en hel bog eller adskillige bøger i sig selv, og som vi måske en dag ville udgive!\nHele mit liv! Det er på en måde svært at sætte en specifik dato for hvornår jeg startede med at skrive bøgerne, fordi så mange forskellige hændelser var med til at forme bøgerne, hændelser der igen var resultatet af andre hændelser – såsom min livslange fascination af det gamle Britannien og Avalon, mit Dungeons & Dragons spil med Jakob og Janus i teenageårene, mine ”kriseår” og opvågnen i 1992, at høre Eric Kleins kanaliseringer af de Opstegne Mestre i 1996, den vejledning Barbara og jeg pludselig en aften i november 1996 fik af Mestrene om at vi skulle tage til Glastonbury i England– og at det skulle være dagen efter (hvilket vi så gjorde!)...\nMen hvis jeg skal sætte en specifik dato for hvornår jeg rent faktisk begyndte at skrive på det der skulle blive til Starbrow og Starwarrior, var det lørdag den 22. februar 1997 (ja, du har ret, jeg har den vildeste klæbehjerne), da jeg fik et gådefuldt brev fra min gamle Dungeons & Dragons ven Jakob, der på det tidspunkt studerede på et universitet i Oxford i England. Fra da af skrev jeg næsten uafbrudt på Starbrow. Da jeg var færdig med Starbrow, gik jeg direkte over til at skrive fortsættelsen Starwarrior, som jeg blev endeligt færdig med i sommeren 2004. (Jeg skrev bøgerne på dansk og oversatte dem derefter selv til engelsk med Barbaras hjælp). Så det tog mig i alt 7½ år at skrive bøgerne. Puha – sikken et eventyr!\nFor de Starbrow-nørder der gerne vil have de nøjagtige detaljer, følger her en Starbrow og Starwarrior tidslinie:\nNovember 1996: Tim og Barbaras første tur til Glastonbury.\n22. februar 1997: I en alder af 24 begynder Tim at skrive på den ”spirituelle eventyrer” håndbog der med tiden skulle blive til Starbrow.\nJuli 1997: Tim og Barbaras anden tur til Glastonbury – og denne gang også til Tintagel.\nJanuar 1998: Tim færddiggør første udkast af Starbrow (romanen hed på det tidspunkt Stjernefolket vender tilbage. En anden alternativ titel var Staven, Sværdet og Stjernen). Tim og Barbara går igang med at redigere manuskriptet.\nJuli 1998: Tim og Barbaras tredje tur til Glastonbury og Tintagel.\nOktober 1998: Tim og Barbara bliver færdige med at redigere romanen, hvis titel nu er Starbrow.\nNovember 1998: BeamTeam Books udgiver første danske udgave af Starbrow.\nDecember 1998: Tim og Barbara går i gang med at oversætte Starbrow til engelsk.\nSommeren 1999: Tim og Barbara skriver, komponerer og indspiller sammen med Joshua Ray Starbrow’s Song.\nOktober 1999: BeamTeam Books udgiver første engelske udgave af Starbrow (samt anden danske udgave af Starbrow).\nDecember 1999: BeamTeam Books udgiver CD-singlen Starbrow’s Song. Tim går i gang med fortsættelsen til Starbrow, hvis arbejdstitel på dette tidspunkt var Starday.\nJuli 2000: Tim og Barbaras første tur til Callanish i Skotland.\nEfteråret 2000: Tim og Barbara skriver, komponerer og indspiller sammen med Chris M sangene Guardians of the Earth og The New Vision, som er sange til bøgerne.\nEfteråret 2001: Tim bliver færdig med fortsættelsen til Starbrow, hvis titel nu er Starwarrior.\nJanuar 2002: BeamTeam books udgiver første danske udgave af Starwarrior.\nAugust 2002: Tim og Barbaras fjerde tur til Glastonbury og Tintagel. De går i gang med at oversætte Starwarrior til engelsk. Tim besøger herefter Glastonbury fire gange alene i oktober, november og december 2002, samt april 2003.\nForåret 2003: Findhorn Press udgiver anden engelske udgave af Starbrow.\nForåret 2004: De Boekerij udgiver første hollandske udgave af Starbrow med titlen De Gelofte (Løftet).\nEfteråret 2004: Findhorn Press udgiver Tims første CD med Spiritual Pop Songs og den første engelske udgave af Starwarrior. Den engelske version af Starwarrior er kraftigt redigeret og store dele af bogen er fuldstændig omskrevet i forhold til den danske version. Det gælder først og fremmest de 3 lektioner om Det Gode som Starbrow og hans venner modtager af De Tre E Mestre på side 282-308 i den redigerede engelske version, samt hele slutningen af bogen på side 414-454 i den redigerede engelske version. Det er det farlige ved at oversætte sine egne bøger!\nDet kommer selvfølgelig an på hvad du mener med ”kanaliseret”. Som sagt brugte jeg rigtig meget tid på at lave research til bøgerne, udforske hovedpersonernes baggrunde, udvikle plottet, og så videre. Men når jeg først begyndte at skrive, havde jeg det ofte som om at der var noget større end mig (eller i hvert fald noget større end det ”jeg” som jeg normalt identificerede mig med) der tog over og skrev igennem mig. Det var en fantastisk, berusende, fuldstændig tidløs oplevelse. Man kan på en måde sige at ”Kraften” skrev bøgerne igennem mig, på samme måde som at ”Kraften” arbejdede i og igennem Starbrow og hans venner. Mit job var bare at gøre mig selv så tom og modtagelig som mulig, så jeg kunne lytte og være en åben kanal.\nMit ”yndlingsritutal”, hvis man kan kalde det det, var at tage op til en vild og øde strand i Nordsjælland, som regel sammen med Barbara, hvor vi tilbragte hele dagen. Vores program var som regel først at tale tingene igennem, for eksempel genstridige punkter i plottet eller måder at forklare en bestemt indsigt på, og derefter at glemme alt om bogen og gå ind i stilhed i mange timer. Efter vi havde været i stilhed i nogle timer og begyndte at føle os tømte og tomme, begyndte ny inspiration og viden bare at vælte ind over os, og så vidste jeg hvad det næste skridt i fortællingen skulle være. Efter det tog jeg hjem og bare skrev og skrev!\nAndre aktiviteter der hjalp mig med at komme i ”the zone” var fysisk motion (især at danse), at synge og chante, og selvfølgelig meditation, videnskabelig bøn og andre former for spirituel praksis. En god roman eller actionfilm var også lige sagen – især når jeg skulle have en pause fra det hele. Problemet var bare at det som regel endte med at give mig endnu flere gode ideer! Det var lidt lige som at være gravid i flere år i træk – uanset hvor man går hen har man det her levende væsen med sig, som det er meget svært at glemme!\n9) Hvordan fik du inspirationen til den videnskabelige bøn om “Kraften/Det Gode”?\nMange af de ting jeg skriver om i bøgerne kom ganske uanmeldt og uden særlig meget anstrengelse fra min side. Men den videnskabelige bøn eller bekræftelse om Kraften/Det Gode som Starbrow og hans venner hele tiden mediterer på for at fuldføre deres mission, var noget Barbara og jeg virkelig arbejdede på længe, og den var igennem mange forskellige udkast og udformninger før jeg endelig fandt en form som jeg var tilfreds med og som føltes rigtig. Jeg ville have en bøn eller bekræftelse der var universel, der dækkede det hele og kunne bruges af alle uanset hvilken spirituel tradition de måtte følge eller ikke følge, til alle tider og i alle situationer (ja du har ret, jeg har altid været meget ambitiøs!).\nJeg husker da det endelig slog klik og den var der. Det var i sommeren 1998 og Barbara og jeg sad en smuk og stille aften og mediterede på toppen af Glastonbury Tor. Vi havde arbejdet på redigeringen af Starbrow i mere end et halvt år og vi var ved at være færdige. Men vi var stadig ikke helt tilfredse med den videnskabelige bøn. Og så under meditationen kom det pludselig til mig: ”I BEGYNDELSEN: KRAFTEN...” Og så vidste vi at den var der!\nOg jeg synes stadig bønnen virkelig holder den dag i dag, flere år efter, og jeg ved at rigtig mange mennesker (mig selv inklusive) ofte bruger den som meditation, bøn eller bekræftelse. Når jeg holder foredrag eller workshops og vi arbejder med bønnen, siger jeg nogle gange til folk at de kan erstatte ordet ”Kraften” med det navn for virkeligheden som giver mest mening for dem – såsom ”Gud” eller ”Universet” eller ”Det Højere Selv”. Og jeg siger at de kan erstatte ordet ”Det Gode” med det aspekt af virkelighedens natur som de ønsker en større erkendelse af - såsom ”Kærlighed” eller ”Liv” eller ”Guddommelig Intelligens”.\nFor dem der undrer sig over hvad betegnelsen ”videnskabelig bøn” betyder, så er det en betegnelse jeg har lånt af den amerikanske mystiker Emmet Fox (en af De Tre E Mestre i Starwarrior). Fox var en af grundlæggerne af ”New Thought” bevægelsen, der blandt andet også talte lærere og healere som Ernest Holmes og Emma Curtis Hopkins (de to andre E Mestre) og Mary Baker Eddy. Ifølge Mary Baker Eddy er en videnskabelig bøn ”an absolute acknowledgment of the ever-presence of infinite perfection” (en total anerkendelse af den evige tilstedeværelse af uendelig perfektion) og det synes jeg er en kanongod beskrivelse af hvad en videnskabelig bøn er. Virkelighedens natur, livets natur, din og min og altings sande natur, her og nu og for evigt, er uendelig perfektion, Kraften, Det Gode. At være bevidst om dette, at give sin opmærksomhed til dette, at dvæle ved dette, er hvad en videnskabelig bøn er. Og eftersom det man fokuserer sin opmærksomhed på vokser i ens oplevelse, vil du, jo mere du fokuserer på dette, opleve det i dit liv. Kraften er med dig (fordi den er dig)!\nRigtig mange! Her er nogle af de bøger der virkelig inspirerede mig da jeg skrev Starbrow og Starwarrior:\nPower Through Constructive Thinking og alle andre bøger af Emmet Fox\nLiving the Science of Mind og alle andre bøger af Ernest Holmes\nScientific Christian Mental Practice og alle andre bøger af Emma Curtis Hopkins\nDe syv spirituelle love for succes, Rigdom på alle planer og alle andre bøger af Deepak Chopra\nJeg er det af Sri Nisargadatta Maharaj\nGlastonbury - Avalon of the Heart af Dion Fortune\nTågerne omkring Avalon og alle de andre Avalon romaner af Marion Zimmer Bradley\nMerlin romanerne af Mary Stewart\nIn Perfect Timing af Peter Caddy\nFindhorn Haven af Peter Caddy, Eileen Caddy, Dorothy Maclean, Roc, David Spangler og de andre grundlæggere af Findhorn samfundet\nThe View Over Atlantis af John Michell\nDet multidimensionale univers, opstigning, opstegne væsener\nDe to essays ”Life After Death” og ”Reincarnation” i Power Through Constructive Thinking af Emmet Fox\nKrystaltrappen og alle andre bøger og bånd af Eric Klein\nEngle til alle tider af Dennis Stanfeld (Emrys Maryons Stanfeld)\nMøde med lyset af Dannion Brinkley\nThe Keys of Enoch af J.J. Hurtak\nPale Blue Dot af Carl Sagan\nA View of the Universe af David Malin\nRingenes Herre og alle andre bøger af J.R.R. Tolkien\nTågerne Omkring Avalon og alle de andre ”Avalon” romaner af Marion Zimmer Bradley\nDen Niende Indsigt romanerne af James Redfield\nStar Wars filmene af George Lucas\nNærkontakt af Tredje Grad og E.T. af Steven Spielberg\nContact af Robert Zemeckis (baseret på en roman af NASA-pioneren Carl Sagan)\nDet kunne jeg også godt tænke mig at vide! Sandheden er at det ved jeg ikke. Da jeg begyndte at skrive Starbrow havde jeg næsten lige fra starten af en stærk fornemmelse af at der ville være tre bind i serien, og jeg vidste i grove træk hvad det bærende tema i hver roman ville være. Lige så snart jeg var færdig med Starbrow, gik jeg straks i gang med at skrive Starwarrior, og det var interessant at se at det bærende tema i hver af de to romaner blev nøjagtig som jeg oprindeligt havde set det (selv om der skam også var mange vilde overraskelser undervejs!). Men da jeg blev færdig med Starwarrior for et par år siden, følte jeg ikke nogen inspiration til at skrive en 3er. Jeg ved ikke hvorfor. Det kan være at der kun skal være to bind i serien og at min oprindelige vision om 3 bind ikke var helt korrekt. Det kan også være at min oprindelige vision var korrekt, men at der skal gå lidt tid før jeg skriver det sidste bind i serien. Jeg ved det ikke! Hvis Kraften vil det, er jeg åben!\nDer er rigtig mange læsere der har sagt at de synes bøgerne kunne være supergode film – og jeg må indrømme at jeg er helt enig! Da jeg skrev bøgerne, så jeg dem ofte som film, jeg så hver scene og dialog som en scene og dialog i en film, og det er måske en af grundene til at så mange læsere ser bøgerne som film. En anden grund kan være at jeg er en meget visuel person (mit navn er trods alt ”Starbrow – Den der har Synet”!).\nFor nogle år siden blev jeg kontaktet af en filmproducer og en filmkomponist i Hollywood der begge elskede bøgerne og syntes de kunne blive rigtig gode film. En af dem forsøgte at få nogle af de store filmstudier interesseret i projektet, men indtil videre uden held. Men jeg synes klart det ville være for fedt at se Starbrows Eventyr på det store lærred! Jeg har allerede en ønskeliste over skuespillere i hovedet... Elijah Wood (Ringenes Herre) som Starbrow, Russel Crowe (Gladiator) som Ben Nevis, Paul Hogan (Crocodille Dundee) som Elmar, Vanessa Redgrave (Howard’s End) som Anne Randall... Steven Spielberg som instruktør, John Williams eller Howard Shore som komponist... nogen andre forslag?\nDet er rigtigt. Jeg har altid elsket funky pop og dansemusik, og omtrent på samme tid som jeg blev færdig med Starbrow og begyndte at skrive Starwarrior, fik jeg den idé at lave en CD med funky popsange med positive, bevidsthedsløftende tekster. For nogle år siden udkom min første CD med Spiritual Pop Songs – og tre af de 12 sange på CDen er sange til bøgerne:\nStarbrow’s Song – som er Elmars Sang om Stjernefolket. Lyt til den og forestil dig at det er dit eget sande selv, dit højere selv, der synger sangen til dig og kalder på dig.\nGuardians of the Earth – som er Vogterens Løfte. Lyt til den og indtag din retmæssige plads som Jordens Vogter.\nThe New Vision – som er den Nye Vision af fred og harmoni på Jorden. Lyt til den og se for dit indre øje en positiv ny vision af fred og harmoni på Jorden. Jo flere vi er der gør det, desto mere vil det blive til virkelighed!\nKlik her for at høre eller downloade "The New Vision".\nDu kan bestille en CD med alle sangene her.\nDen første Vejen til kraft forside med Tims Affirmation Art og Plejaderne (1995)\nTim på vej op til ruinerne af Tintagel Castle i Cornwall (1998)\nTim i ruinerne af Tintagel Castle i Cornwall (1998)\nTim ved den store centersten i Callanish Stencirklen i Skotland (2000)\nBarbara i Callanish Stencirklen i Skotland (2000)\nTim foran det gamle tårn på toppen af Glastonbury Tor (2002)\nDen hollandske forside af Starbrow (2004)\nStarwarrior postkort med den videnskabelige bøn om Kraften/Det Gode (2004)\nTim synger The New Vision i Falkonersalen i København (2005)


Cafe Klinker, Haslev - Restaurantanmeldelser - TripAdvisor\nNr. 4 af 14 Restauranter i Haslev\nJernbanegade 16C, Haslev 4690, Danmark\nPizza, Europæisk, Dansk\nDejlig mad til gode priser. Vi fik pizza, tapas, stjerneskud, carbonara og fiskefilet. Rigtig hyggeligt sted også med familien.\nPænt. Rent. Hyggeligt og god mad jeg har fået de gange jeg har spist der. Både indendørs og udendørs servering. Også et hyggeligt sted man bare kan nyde en kop kaffe eller en øl/vand\nLidt sløv betjening, lidt ligeglade personale middelmådig måltid uden noget form for WOW faktor i hverken udseende eller smag. Gennemsnitlig kedelig oplevelse☹\nI cafeen.moderne lokaler fik vi hhv frokosttallerken (kun fiskeretter?) og en omelet på en bund af salat og dressing. Ikke et hit hos en der ikke kan døje dressing. Gør jer selv en tjeneste om gæsterne ønsker dressing, mange fravælger det endvidere pga fedtindhold. Det...Mere\nRiktigt hyggeligt , vi spiste mexican burger , pasts og pizza og det smakte meget godt og vi hvde en sød betjening.\nHyggelig stemning, god mad og super personale\nDet er altid hyggeligt at spise på Cafe Klinker - God betjening og god mad til en fornuftig pris. Kan anbefales\nHyggelig cafe med stor terrasse, hvor man kan sidde i solen om sommeren. Maden er god og der er en fin bar med et stort udvalg af drikkevarer. Gynger ved siden af den del af terrassen, der er overdækket.\nAftens mad inden biograftur.\nLille hyggelig restaurant som også har udendørs servering, samt legeplads til børn. Mad og betjening var god. Priserne er meget rimelige.\nANKOM 20.30. DAGENS RET var wienersnitzel. Den bar præg af at være varmet i friture! Det eneste der smagte af noget var sardinerne! Og så prisen,139 kr pr stk! Det var noget mere end maden var værd! Det tragter ikke efter en gentagelse!\nVar inviteret til brunch i forbindelse med rund fødselsdag. Maden var lækkert anrettet og vel tilberedt og rigelig. Der var utroligt mange retter at vælge imellem. Vi havde eget lokale hvor maden var anrettet. Eneste lille bitte minus var, at restaurantens øvrige brunch gæster også...Mere\nFå hurtige svar fra personale og tidligere besøgende på Cafe Klinker.\nAdresse: Jernbanegade 16C, Haslev 4690, Danmark\nPlacering: Europa > Danmark > Sjælland > Sydsjælland > Naestved Municipality > Haslev